РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 35

от заседание на Комисия „Съдебна карта, натовареност и 
съдебна статистика” към Съдийската колегия 
на Висшия съдебен съвет

6 декември 2017 г.
/сряда – 14,00 часа/

Днес, 6 декември 2017 г. (сряда), от 14,00 часа, се проведе заседание на комисия „Съдебна карта, натовареност и съдебна статистика”  към Съдийската колегия на ВСС, в състав:

ПРЕДСЕДАТЕЛ:
ЗАМ. ПРЕДСЕДАТЕЛ:

ЧЛЕНОВЕ:	ДАНИЕЛА МАРЧЕВА
АТАНАСКА ДИШЕВА

БОРЯНА ДИМИТРОВА
ДРАГОМИР КОЯДЖИКОВ
КРАСИМИР ШЕКЕРДЖИЕВ

От администрацията на Висшия съдебен съвет присъстваха експертните сътрудници към комисията: Красимира Василева – началник-отдел „ЮОДВ“, дирекция „Правна“; Румен Митев – началник-отдел „САОД“, дирекция „ИТСС“, Емилия Петкова – главен експерт в отдел „САОД“, дирекция „ИТСС“.

Заседанието на комисията протече при следния дневен ред:

1.	Обсъждане на писмо изх. № 9002204/28.11.2017 г. от председателя на Софийски районен съд касаещо искане за увеличаване на щатната численост на съда с 30 щатни бройки за длъжността „съдия“. 

2.	Обсъждане създаването на работна група към КСКНСС във връзка с реформа на заповедното производство.

3.	Извлечение от протокол № 39/27.11.2017 г. от заседание на Комисията по правни и институционални въпроси към Пленума на ВСС относно актуализиране на темите, публикувани в едноименния раздел на интернет сайта на ВСС „Форма за контакт“

4.	Обсъждане на писмо изх. № 628/01.12.2017 г. от председателя на Административен съд – София град относно констатирано неравномерно разпределение на дела и забавяне в резултат на автоматично предлаганите корекции при пускане в разпределение на нов или продължително отсъстващ съдия

5.	Молба вх. № ВСС-16077/30.11.2017 г. от г-жа Албена Ботева – съдия в Софийски градски съд за освобождаване от състава на постоянната Работната група по граждански, търговски и фирмени дела към Комисия „Съдебна карта, натовареност и съдебна статистика“ на СК на ВСС.

	ПО ДНЕВНИЯ РЕД: 

1.ОТНОСНО: Обсъждане на писмо изх. № 9002204/28.11.2017 г. от председателя на Софийски районен съд касаещо искане за увеличаване на щатната численост на съда с 30 щатни бройки за длъжността „съдия“. 

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

1.1. ИЗИСКВА от председателя на Софийски районен съд /СРС/ в срок до 11.12.2017 г. да представи следната информация: 
- брой заети щатни бройки за длъжността „съдия“;
- брой свободни щатни бройки за длъжността „съдия“;
- брой заети щатове от съдии, разглеждащи граждански дела и брой заети щатове от съдии, разглеждащи наказателни дела;
- брой командировани съдии в други съдилища, които са на щат в СРС;
- брой командировани съдии от други съдилища в СРС;
- има ли заети щатове за длъжността „съдия“, на които не се разпределят дела /траен болничен, неплатен отпуск, командировка в чужбина и др., както и спрени от разпределение и на какво основание/ и какъв е техния брой;
- каква е средната натовареност на граждански състав по реална заетост;
1.2. ИЗПРАЩА решението на председателя на СРС, за отговор.

2.ОТНОСНО: Обсъждане създаването на работна група към КСКНСС във връзка с реформа на заповедното производство.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

2.1. СФОРМИРА временна работна група към Комисия „Съдебна карта, натовареност и съдебна статистика“ към СК на ВСС, за изработване на проектно предложение във връзка с реформа на заповедното производство.
2.2. ОПРЕДЕЛЯ за членове на работната група:
	- г-жа Даниела Марчева – член на Висшия съдебен съвет, председател на КСКНСС към СК на ВСС;
	- г-жа Олга Керелска – член на Висшия съдебен съвет;
	- г-н Красимир Влахов – съдия във Върховния касационен съд;
	- г-жа Албена Бонева – съдия във Върховния касационен съд;
	- г-жа Албена Ботева – съдия в Софийски градски съд;
	- г-н Александър Точевски – съдия в Районен съд – Пловдив;
	- г-жа Дарина Йорданова – съдия в Районен съд – Бургас;
	- г-жа Десислава Жекова – съдия в Районен съд – Варна;
	- г-жа Камелия Чукарска – системен администратор в Районен съд – Перник.
2.3. ИЗПРАЩА решението на лицата определени за членове на временната работна група, за сведение.

3.ОТНОСНО: Извлечение от протокол № 39/27.11.2017 г. от заседание на Комисията по правни и институционални въпроси /КПИВ/ към Пленума на ВСС относно актуализиране на темите, публикувани в едноименния раздел на интернет сайта на ВСС „Форма за контакт“

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

3.1. ПРИЕМА за сведение извлечение от протокол № 39/27.11.2017 г. от заседание на Комисията по правни и институционални въпроси към Пленума на ВСС относно актуализиране на темите, публикувани в едноименния раздел на интернет сайта на ВСС „Форма за контакт“
	3.2. ПРЕДЛАГА на КПИВ да премахне Анализа за натовареността на съдилищата за 2014 г. от раздел „Форма за контакт с ВСС“ на интернет сайта на ВСС, тъй като към настоящия момент същия вече не е актуален.
	3.3. ИЗПРАЩА решението на КПИВ, за сведение.

4.ОТНОСНО: Обсъждане на писмо изх. № 628/01.12.2017 г. от председателя на Административен съд – София град относно констатирано неравномерно разпределение на дела и забавяне в резултат на автоматично предлаганите корекции при пускане в разпределение на нов или продължително отсъстващ съдия

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

4.1. ПРИЕМА за сведение писмо изх. № 628/01.12.2017 г. от председателя на Административен съд – София град.
4.2. ИЗПРАЩА писмото по т.1. на Комисия „Професионална квалификация и информационни технологии“ към Пленума на ВСС, по компетентност.

5.ОТНОСНО: Молба вх. № ВСС-16077/30.11.2017 г. от г-жа Албена Ботева – съдия в Софийски градски съд за освобождаване от състава на постоянната Работната група по граждански, търговски и фирмени дела към Комисия „Съдебна карта, натовареност и съдебна статистика“ на СК на ВСС.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

        5.1. ПРИЕМА молбата на г-жа Албена Ботева – съдия в Софийски градски съд за освобождаване от постоянната Работна група по граждански, търговски и фирмени дела към КСКНСС.	
       5.2. ИЗПРАЩА решението на г-жа Албена Ботева, за сведение.

ПРЕДСЕДАТЕЛ
						НА КСКНСС:           /п/
ДАНИЕЛА МАРЧЕВА